दान सिंह लोधियाल, धानाचूली । धारी तहसील के सरना में एक युवती गांव के ही मंदिर में लटकी मिलने से पूरे क्षेत्र में सनसनी फैल गयी है। सूचना मिलने पर तहसीलदार धारी राजस्व टीम के साथ घटना स्थल पर पहुँच कर पंचनामा भर कर शव को कब्जे में लेकर पीएम के लिए हलद्वानी भेज दिया गया। उधर मृतक के पिता ने राजस्व पुलिस में नामजद तहरीर दी, जिसमे गांव के ही एक युवक को पुलिस ने गिरफ्तार कर लिया। मामला प्रेम प्रसंग से जोड़ा जा रहा है। मामले की राजस्व पुलिस ने जांच शुरू कर दी है।